CELEX: 61974CJ0007
Language: el
Date: 1974-07-03
Title: Απόφαση του Δικαστηρίου της 3ης Ιουλίου 1974. # Reiniera Charlotte Brouerius van Nidek κατά Inspecteur der Registratie en Successie. # Αίτηση για την έκδοση προδικαστικής αποφάσεως: Gerechtshof 's-Gravenhage - Κάτω Χώρες. # Υπόθεση 7/74.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 3ης Ιουλίου 1974 (
         *1
      )
   
   Αντικείμενο της υποθέσεως:
   Αίτηση του Gerechtshof's-Gravenhage, κατ' εφαρμογή του άρθρου 177 της Συνθήκης ΕΟΚ, για την έκδοση προδικαστικής αποφάσεως ως προς την ερμηνεία του άρθρου 13, παράγραφος 2, του Πρωτοκόλλου περί των προνομίων και ασυλιών των Ευρωπαϊκών Κοινοτήτων που είναι προσαρτημένο στη Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων.
   Διατακτικό της αποφάσεως:
   ΤΟ ΔΙΚΑΣΤΗΡΙΟ
   Αποφαίνεται ότι:
   
            1)
         
         
            Το άρθρο 13, παράγραφος 2, του Πρωτοκόλλου περί των προνομίων και ασυλιών των Ευρωπαϊκών Κοινοτήτων εφαρμόζεται επί της συντάξεως επιζώντων και χορηγείται δυνάμει του κανονισμού υπηρεσιακής καταστάσεως των υπαλλήλων και του λοιπού προσωπικού των Κοινοτήτων στη χήρα υπαλλήλου ή εργαζόμενου ως λοιπού προσωπικού.
         
      
            2)
         
         
            Οι φόροι κληρονομίας καθόσον επιβάλλονται στους κληρονόμους μονίμων υπαλλήλων ή μη μονίμων υπαλλήλων των Κοινοτήτων όπως και σε κάθε άλλο φορολογούμενο κατά τρόπο μη συνεπαγόμενο δυσμενή διάκριση, δεν συνιστούν «εσωτερικούς φόρους επί των αποδοχών, μισθών και λοιπών αμοιβών που καταβάλλονται από τις Κοινότητες» κατά το άρθρο 13, παράγραφος 2, του Πρωτοκόλλου περί των προνομίων και ασυλιών.
         
      Πρόταση του γενικού εισαγγελέα:
   Πρότεινε να δοθεί η απάντηση ότι:
   
            α)
         
         
            Η ρύθμιση του άρθρου 2 του κανονισμού του Συμβουλίου 549/69, κατά την οποία το δικαίωμα επί της συντάξεως επιζώντων εμπίπτει στο άρθρο 13, παράγραφος 2, του Πρωτοκόλλου περί των προνομίων συμβιβάζεται με το θεμελιώδες πνεύμα του Πρωτοκόλλου αυτού και, συνεπώς, είναι έγκυρη.
         
      
            β)
         
         
            Η φράση «εσωτερικοί φόροι» του άρθρου 13, παράγραφος 2, του Πρωτοκόλλου περί των προνομίων περιλαμβάνει κατ' αρχήν και τους εσωτερικούς φόρους κληρονομιάς.
         
      
            γ)
         
         
            Το άρθρο 13, παράγραφος 2, του Πρωτοκόλλου περί των προνομίων δεν αποκλείει το να λαμβάνεται υπόψη, κατά τον υπολογισμό του απαλλασσόμενου ποσού, που προβλέπεται από τις εθνικές διατάξεις επί θεμάτων φόρου κληρονομιάς, κεφαλαιοποιημένη η αξία της συντάξεως επιζώντος που καταβάλλουν οι Κοινότητες.
         
      (
         *1
      )	Γλώσσα διαδικασίας: η ολλανδική.